61978J0016
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 28ης Νοεμβρίου 1978 (
*1
)
Αντικείμενο της υποθέσεως:
Ερμηνεία των άρθρων 5, 7, 48 και 56 της Συνθήκης ΕΟΚ, σε σχέση με τη νομοθεσία της Ομοσπονδιακής Δημοκρατίας της Γερμανίας περί διπλωμάτων οδηγήσεως.
Διατακτικό της αποφάσεως:
1)
Δεν είναι, καταρχήν, ασυμβίβαστο προς το κοινοτικό δίκαιο ένα κράτος μέλος να απαιτεί από τους υπηκόους άλλων κρατών μελών, για την οδήγηση αυτοκινήτων οχημάτων, στην περίπτωση μόνιμης εγκατάστασής τους στο έδαφός του, την απόκτηση εθνικού διπλώματος οδηγήσεως, ακόμα κι αν είναι κάτοχοι διπλώματος εκδοθέντος από τις αρχές του κράτους καταγωγής τους.
2)
Μια τέτοια απαίτηση θα μπορούσε, ωστόσο, να θεωρηθεί ότι προσβάλλει εμμέσως την άσκηση του δικαιώματος της ελεύθερης κυκλοφορίας, του δικαιώματος ελεύθερης εγκαταστάσεως ή της ελευθερίας παροχής υπηρεσιών, που εγγυώνται τα άρθρα 48, 52 και 59 της Συνθήκης ΕΟΚ αντιστοίχως, και, συνεπώς, ως ασυμβίβαστη προς τη Συνθήκη αν αποδεικνυόταν ότι οι τιθέμενες από την εθνική κανονιστική ρύθμιση προϋποθέσεις, έναντι του κατόχου διπλώματος οδηγήσεως εκδοθέντος από άλλο κράτος μέλος, δεν μπορούν ευλόγως να συσχετισθούν με τις ανάγκες της ασφαλείας της οδικής κυκλοφορίας.
Πρόταση του γενικού εισαγγελέα:
Ταυτίζεται κατά βάση με το διατακτικό.
(
*1
)	Γλώσσα διαδικασίας: η γερμανική.